ΓΡΑΠΤΗ ΕΡΩΤΗΣΗ E-0555/03

υποβολή: Antonio Di Pietro (ELDR) προς την Επιτροπή

(27 Φεβρουαρίου 2003)

Θέμα: Ολοκληρωμένη διαχείριση των απορριμμάτων του Δήμου του Conegliano (Κονελιάνο)

Ο Δήμος του Conegliano (TV-Τρεβίζο), κατόπιν ψηφίσματος του Δημοτικού Συμβουλίου της 8.4.2002 (αρ. 127-597) ανέθεσε, χωρίς διενέργεια δημόσιου διαγωνισμού, την ολοκληρωμένη διαχείριση των αστικών και παρεμφερών απορριμμάτων της επικράτειας του Δήμου, καθώς και τη διαχείριση των αντίστοιχων τελών (τιμολόγηση και είσπραξη) στην Κοινοπραξία Υπηρεσιών Υγιεινής της Επικράτειας (C.I.T.), στην οποία συμμετέχει και ο Δήμος, έως και όχι αργότερα από την 1η Ιουλίου 2002, εγκρίνοντας την εκτέλεση των εν λόγωπηρεσιών απευθείας από την C.I.T. ή μέσω τρίτων.

Το ίδιο ψήφισμα προβλέπει ότι μεταξύ των εργασιών που ανατίθενται στην C.I.T. συμπεριλαμβάνεται η ολοκληρωμένη και ενιαία διαχείριση των αστικών απορριμμάτων και των ειδικών και παρεμφερών απορριμμάτων, περιλαμβανομένων των σταδίων συγκομιδής και μεταφοράς, καθώς και της τιμολόγησης και είσπραξης των τελών για την κάλυψη των δαπανών παροχήςπηρεσιών και ότι η εν λόγω ολοκληρωμένη διαχείριση, συμπεριλαμβανομένης της συγκομιδής και της μεταφοράς, θα καταστήσει εφικτή τη βελτιστοποίηση της οργάνωσης τηςπηρεσίας σε επίπεδο επικράτειας, επιτυγχάνοντας μια αποδοτική και οικονομική διαχείριση τηςπηρεσίας με σκοπό, όπως αναφέρεται παρακάτω στο ψήφισμα την εξ ολοκλήρου εξωτερίκευση τηςπηρεσίας διαχείρισης των αστικών και παρεμφερών απορριμμάτων της επικράτειας του Δήμου.

Στη συνέχεια, οι οικογένειες, καθώς και παραγωγικές και εμπορικές επιχειρήσεις του Δήμου του Conegliano έλαβαν μια επιστολήπογεγραμμένη από το Δήμαρχο του Conegliano, τον Πρόεδρο της C.I.T. και τον Πρόεδρο της SAV.NO η οποία ενημέρωνε τους καταναλωτές σχετικά με ορισμένες καινοτομίες αναφορικά με τηνπηρεσία διαχείρισης και είσπραξης του τέλους για το έτος 2002. Η επιστολή διευκρίνιζε, μεταξύ άλλων, ότι την αμοιβή για την παροχή τηςπηρεσίας θα εισέπραττε η C.I.T. με τη μεσολάβηση της SAV.NO μέσω της αποστολής, σε κάθε καταναλωτή, τιμολογίων με τα στοιχεία του εκδότη του τιμολογίου. Η επιστολή αυτή προς τους καταναλωτές συνοδευόταν από τιμολόγιο στο οποίο αναγραφόταν η επωνυμία SAV.NO.

Εν ολίγοις, ο Δήμος του Conegliano προέβη στην ανάθεση τηςπηρεσίας στην C.I.T. η οποία την ανέθεσε, για λογαριασμό της, απευθείας στην SAV.NO εν είδειπεργολαβίας.

Βάσει των προαναφερθέντων, θεωρεί η Επιτροπή ότι οι ενέργειες αυτές είναι παράνομες και ότι συνιστούν παράβαση των κοινοτικών διατάξεων σχετικά με την ανάθεση της διαχείρισης τοπικών δημόσιωνπηρεσιών σε τρίτους·

Απάντηση του κ. Bolkestein εξ ονόματος της Επιτροπής

(25 Απριλίου 2003)

Η Επιτροπή επιθυμεί να πληροφορήσει το αξιότιμο μέλος ότι έχει λάβει γνώση αναφορικά με ορισμένα προβλήματα ασυμβατότητας προς το κοινοτικό δίκαιο των δημοσίων συμβάσεων και των εκχωρήσεων αδειών εκμετάλλευσης που περιέχει η ιταλική νομοθεσία σε θέματα τοπικών δημοσίωνπηρεσιών. Η εν λόγω νομοθεσία αποτελεί τη στιγμή αυτή το αντικείμενο μιας διαδικασίας παράβασης στο πλαίσιο της οποίας η Επιτροπή έστειλε τελευταία μια συμπληρωματική προειδοποιητική επιστολή στην ιταλική κυβέρνηση.

Όσον αφορά την ανάθεσηπηρεσιών διαχείρισης των απορριμμάτων του Δήμου του Conegliano, η Επιτροπή θα ζητήσει από τις ιταλικές αρχές λεπτομερείς πληροφορίες που θα της δώσουν τη δυνατότητα να αξιολογήσει κατά πόσο η εν λόγωπόθεση εντάσσεται στο γενικότερο πρόβλημα που αποτελεί αντικείμενο της διαδικασίας για παράβαση που αναφέρεται ανωτέρω.